  vk.com (ДАУР ТВ - удмурт кылын интернет-телеканал ©) Анжелика Тихонова корреспондент 12+ 1-тӥ оштолэзе 13 часын Ижкарын Калыкъёслэн эшъяськон юртазы нырысьсэ удмурт серемес суредъёсын «УдмуртоМЕМ» адӟытон усьтӥськоз. Со удмурт кылын «Даур ТВ» интернет-телеканаллы кык ар тырмонлы тупатэмын луоз, ивортӥз ужъюртлэн пресс-службаез. Адӟытонэз усьтон нуналэ мемология сярысь лекция радъялозы – куноослы ивортодэтлэсь интернетын вӧлмемзэ кылосбур но фольклор ласянь учкыса вералозы.  Мылкыд карисьёслы конкурсэ но пыриськыны ӵекто. Со понна 30-тӥ южтолэзёзь удмурт кылын мем кылдытоно но сое «Даур ТВ» интернет-телеканаллэн «ВКонтакте» мерлыко вотэсысь бамаз яке ас баме #удмуртомем хештеген пусйыса поттоно. Устозэ ужез учкисьёс адӟытонэз усьтон нуналэ быръёзы. Вормисез интернет-телеканаллэн кузьыменыз пусъёзы. Тодэ вайытом, Ижкарын пионерилэн но нырысетӥ спутниклэн юбилейзылы сӥзем адӟытон усьтӥськиз. Тегъёс: Удмуртия Ижкар удмурткыл удмуртъёс Лулчеберет  